Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2021/C 90/10)

Käesolev teade avaldatakse vastavalt komisjoni delegeeritud määruse (EL) 2019/33 (1) artikli 17 lõikele 5.

STANDARDMUUDATUSE HEAKSKIITMISE TEADE

„VIILE TIMIŞULUI“

PGI-RO-A0108-AM01

Teate esitamise kuupäev: 16.12.2020

HEAKSKIIDETUD MUUDATUSE KIRJELDUS JA PÕHJUSED

1. Uute peamiste veiniviinamarjasortide lisamine

Tootespetsifikaati on täiendatud uute peamiste veiniviinamarjasortidega ‘Tămâioasă românească’, ‘Traminer roz’, ‘Viognier’, ‘Cabernet Franc’, ‘Negru de Drăgășani’ ja ‘Alicante Bouschet’. Nende sortide all olevad alad on taas täis istutatud tänu Euroopa Liidu toetusprogrammidele. Istutatud on kohalikke sorte, mis siinsel mullal kasvades saavutavad kaitstud geograafilise tähisega veinide jaoks erakordse aroomipotentsiaali, ja rahvusvahelisi sorte, mis sobivad eriti hästi laugetele päikeselistele nõlvadele ja platoodele ning on kohanenud saagi küpsemise kuudele iseloomuliku kliimaga.

Alates 2013. aastast on peetud veinide registrit, et kontrollida sortidest ‘Cabernet Franc’, ‘Negru de Drăgășani’, ‘Tămâioasă românească’ ja ‘Traminer roz’ valmistatud veinide jälgitavust. Nendel veinidel on rikkalik aroomipalett, mis kujuneb suhkrute kogunemise arvelt ja mõjutab alkoholisisaldust, üldhappesust ja lenduvate hapete sisaldust, suhkrusisaldust ja vääveldioksiidi üldsisaldust.

Muudatus mõjutab tootespetsifikaadi IV peatükki ja koonddokumendi punkti 7.

2. Selgitus vaikse veini valmistamise kohta

Kaitstud geograafilise tähisega veini määratlus on ümber sõnastatud, et anda täiendavaid selgitusi kõnealuse veini valmistusviisi kohta.

Muudatus mõjutab tootespetsifikaadi I peatükki ega mõjuta koonddokumenti.

3. Määratletud piirkonna muutmine, et võtta arvesse selle laiendamist

Bencecu Mici küla, mida haldusterritoriaalse ümberjaotamise tulemusena selle nime all enam ei eksisteeri, tuleb määratletud geograafilisest piirkonnast välja jätta.

Lisaks sellele on määratletud geograafilist piirkonda laiendatud nii, et see hõlmaks Timișe maakonnas asuvat Jamu Mare küla, sest selle paikkonna mullastiku- ja kliimatingimused on sarnased ülejäänud KGT piirkonnaga ja see asub määratletud KGT piirkonna osaks oleva Silagiu küla läheduses.

Tootespetsifikaadi III peatükki ja koonddokumendi punkti 6 on muudetud.

4. Saagikuse muutmine, et võtta arvesse suurenenud saagikust

Ümberkorralduskavade raames on kaitstud geograafilise tähise määratletud piirkonda istutatud suurema istutustihedusega kloone. Kasutatud on kloone, mis suudavad paremine omastada mullas (räniklibu) leiduvaid mineraal- ja toitaineid ning tulla toime piirkonna önoklimaatilistes tingimustes. Võttes arvesse viljapungade (võrsel moodustunud kobarate) maksimaalset arvu taimel, kobarate vähimat ja suurimat massi ning iga sordi bioloogilist eripära, tuleb veinitoodangut suurendada maksimaalse tasemeni, säilitades samal ajal siiski kaitstud geograafilisele tähisele iseloomuliku kvaliteedi kõikide lubatud veiniviinamarjasortide puhul.

Toodangu suurendamisel peab säilima sordi iseloom ning konkreetse piirkonna eripära, mis on seotud mikrokliima ja mullatüübiga.

Tootespetsifikaadi IV ja V peatükki ning koonddokumendi punkti 5 on muudetud.

5. Üldalkoholisisaldusega seotud tingimuse lisamine

Kui veine toodetakse ilma rikastamata, tuleb lisada tingimus, et kõnealuste kaitstud geograafiliste tähistega veinide puhul võib üldalkoholisisaldus olla kuni 20 mahuprotsenti.

Tootespetsifikaadi X peatükki ja koonddokumendi punkti 5 on muudetud.

6. Geograafilise piirkonnaga seose täiendamine

Täiendatakse seost geograafilise piirkonnaga, et tagada kaitstud geograafilise tähise puhul vastavus õigusaktide nõuetele. Vajaliku teabe esitamiseks on täpsustatud veinide omadustega seotud üksikasju ning piirkonna ja toote vahelisi põhjuslikke seoseid.

Tootespetsifikaadi II peatükki ja koonddokumendi punkti 8 on muudetud.

KOONDDOKUMENT

1. Toote nimetus

Viile Timişului

2. Geograafilise tähise tüüp

KGT – kaitstud geograafiline tähis

3. Viinamarjasaaduste kategooriad

1. Vein

4. Veini(de) kirjeldus

Analüütilised ja organoleptilised omadused

Kaitstud geograafilise tähisega vein „Viile Timişului“ on vaikne vein, mis on valmistatud üksnes värskete viinamarjade (purustatud või purustamata), mis on korjatud selleks otstarbeks ettenähtud piirkonnas asuvatest viinamarjaistandustest, täieliku või osalise alkoholkäärimise abil või viinamarjavirdest.

Valged veinid – värvus: õlgkollane, rohekaskollane või sidrunkollase varjundiga või kahvatukollane roheka nüansiga.

— lõhn: iseloomulik muskaatveini aroom, tsitruseõied, leedriõied või aasalilled, valgete virsikute aroomid, viinapuuõied, aprikooside, valmivate viinamarjade, akaatsiaõite aroomid, peened aroomid, mee nüansid, eriti rohelise õuna aroom.

— maitse: harmooniline, puuviljaline, elav, leedriõie veidi hapukas maitse, aprikooside ja suveõunte maitse, mee nüansid, küpsed aprikoosid, mineraalsete nüanssidega tsitrus, kreemjas, esmane aroom meenutab roosiõisi, kaneeli ja laimi, täidlust lisavad laagerdumisest tulenevad iseloomulikud teisesed aroomid.

Punased veinid – värvus: punakaslilla või rubiinpunane, terrakota, granaatpunase ja sügavpunase varjunditega,

— lõhn: küpsete mustikate bukett, õrn kaneeliaroom, vürtsikad nüansid, rohelise pipra, mustsõstralehtede, mustade kirsside ja küpsete metsamarjade aroomid.

— maitse: mustade puuviljade/marjade aroomid, vürtsid, hästi integreeritud tanniinidega, tammevaadis laagerdumisel lisandub puidunüanss, suur happesus ja keskmine täidlus.

Üldised analüütilised omadused Maksimaalne üldalkoholisisaldus (mahuprotsentides) 15 Minimaalne tegelik alkoholisisaldus (mahuprotsentides) 10 Minimaalne üldhappesus 3,5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) 1,2 Maksimaalne vääveldioksiidi üldsisaldus (milligrammides liitri kohta) 300

5. Veinivalmistustavad

a. Veinivalmistuse eritavad

Veinivalmistustavad

Asjaomased veinivalmistamispiirangud

Kaitstud geograafilise tähisega veini „Viile Timişului“ tootmisel ei ole lubatud tootele sahharoosi lisada.

Üldalkoholisisaldus võib olla kuni 20 mahuprotsenti, kui veinid on toodetud ilma rikastamata.

b. Maksimaalne saagikus

‘Chardonnay’, ‘Cabernet Franc’, ‘Cabernet Sauvignon’, ‘Fetească albă’, ‘Fetească neagră’, ‘Muscat Ottonel’, ‘Pinot gris’, ‘Pinot noir’

200 kilogrammi viinamarju hektari kohta

‘Portugais bleu’, ‘Riesling italian’, ‘Sangiovese’, ‘Tămâioasă românească’, ‘Traminer roz’

200 kilogrammi viinamarju hektari kohta

‘Cadarcă’, ‘Merlot’, ‘Negru de Drăgăşani’, ‘Riesling de Rhin’, ‘Sauvignon’, ‘Viognier’

250 kilogrammi viinamarju hektari kohta

‘Burgund mare’, ‘Fetească regală’, ‘Novac’

300 kilogrammi viinamarju hektari kohta

‘Mustoasă de Măderat’, ‘Syrah/Shiraz’, Alicante Bouschet’

350 kilogrammi viinamarju hektari kohta

‘Chardonnay’, ‘Fetească albă’, ‘Muscat Ottonel’, ‘Pinot gris’, ‘Riesling italian’, ‘Tămâioasă românească’, ‘Traminer roz’

150 hektoliitrit hektari kohta

‘Riesling de Rhin’, ‘Sauvignon’, ‘Viognier’

187 hektoliitrit hektari kohta

‘Feteasca regala’

225 hektoliitrit hektari kohta

‘Mustoasă de Măderat’

262 hektoliitrit hektari kohta

‘Cabernet Sauvignon’, ‘Cabernet Franc’, ‘Fetească neagră’, ‘Pinot noir’, ‘Portugais bleu’, ‘Sangiovese’

144 hektoliitrit hektari kohta

‘Cadarcă’, ‘Merlot’, ‘Negru de Drăgăşani’

180 hektoliitrit hektari kohta

‘Burgund mare’, ‘Novac’

216 hektoliitrit hektari kohta

‘Alicante Bouschet’, ‘Syrah/ Shiraz’

252 hektoliitrit hektari kohta

6. Määratletud geograafiline piirkond

1. Podgoria Silagiu, Timişe maakonnas, koos järgmiste paikkondadega: — Buziaşe linn ning Buziaşe ja Silagiu külad

2. Podgoria Silagiu, Timişe maakonnas, koos järgmiste paikkondadega: — Recaşe linn (Izvini, Herneacova, Petrovaselo, Stanciova ja Recaşe külad)

3. Podgoria Lugoj, Timişe maakonnas, koos Lugoj linnaga

4. Podgoria Giarnata, Timişe maakonnas, koos järgmiste paikkondadega: — Giarmata (Pişchia küla)

5. Podgoria Teremia, Timişe maakonnas, koos järgmiste paikkondadega: — Teremia Mare (Teremia Mare küla).

6. Podgoria Jamu Mare, Timişe maakonnas, koos Jamu Mare külaga.

7. Peamine veiniviinamarjasort / peamised veiniviinamarjasordid

‘Alicante Bouschet N’ – ‘Alicante Henri Bouschet’

‘Burgund Mare R’ – ‘Grosser burgunder’, ‘Grossburgunder’, ‘Blaufrankisch’, ‘Kekfrankos’, ‘Frankovka’, ‘Limberger’

‘Cabernet Franc N’

‘Cabernet Sauvignon N’ – ‘Petit Vidure’, ‘Bourdeos tinto’

‘Cadarcă R’ – ‘Schwarzer Kadarka’, ‘Rubinroter Kadarka’, ‘Lugojană’, ‘Gâmză’, ‘Fekete budai’

‘Chardonnay B’ – ‘Gentil blanc’, ‘Pinot blanc Chardonnay’

‘Fetească albă B’ – ‘Păsărească albă’, ‘Poama fetei’, ‘Mädchentraube’, ‘Leanyka’, ‘Leanka’

‘Fetească neagră N’ – ‘Schwarze Mädchentraube’, ‘Poama fetei neagră’, ‘Păsărească neagră’, ‘Coada rândunicii’

‘Fetească regală B’ – ‘Königliche Mädchentraube’, ‘Königsast’, ‘Kiralyleanka’, ‘Dănășană’, ‘Galbenă de Ardeal’

‘Merlot N’ – ‘Bigney rouge’

‘Muscat Ottonel B’ – ‘Muscat Ottonel blanc’

‘Mustoasă de Măderat B’ – ‘Lampau’, ‘Lampor’, ‘Mustafer’, ‘Mustos Feher’, ‘Straftraube’

‘Negru de Drăgăşani N’

‘Novac N’

‘Pinot Gris G’ – ‘Affumé’, ‘Grauer Burgunder’, ‘Grauburgunder’, ‘Grauer Mönch’, ‘Pinot cendré’, ‘Pinot Grigio’, ‘Ruländer’

‘Pinot Noir N’ – ‘Blauer Spätburgunder’, ‘Burgund mic’, ‘Burgunder roter’, ‘Klävner Morillon Noir’

‘Portugais Bleu N’ – ‘Blauer Portugieser’, ‘Oporto’, ‘Portugieser’,

‘Riesling de Rhin N’ – ‘Weisser Riesling’, ‘White Riesling’

‘Riesling italian B’ – ‘Olasz Riesling’, ‘Olaszriesling’, ‘Welschriesling’

‘Sangiovese N’ – ‘Brunello di Montalcino’, ‘Morellino’

‘Sauvignon B’ – ‘Green sauvignon’

‘Syrah N’ – ‘Shiraz’, ‘Petit Syrah’

‘Traminer Rose Rs’ – ‘Rosetraminer’, ‘Savagnin Rose’, ‘Gewürztraminer’

‘Tămâioasă românească B’ – ‘Busuioacă de Moldova’, ‘Muscat blanc à petit grains’

‘Tămâioasă românească B’ – ‘Rumanische Weihrauchtraube’, ‘Tamianka’

‘Viognier B’ – ‘Bergeron’, ‘Barbin’, ‘Rebolot’, ‘Greffou’, ‘Picotin Blanc’, ‘Vionnier’

‘Viognier B’ – ‘Petit Vionnier’, ‘Viogne’, ‘Galopine’, ‘Vugava bijela’

8. Seos(t)e kirjeldus

Seos geograafilise piirkonnaga

Üksikasjalik teave geograafilise piirkonna kohta

Piirkonna looduslik eripära on Banati tasandiku künkad, mille kõrgus on kuni 150 meetrit ning kus on aastaringselt rikkalikult päikesevalgust. Piirkonnas on suure raudoksiidi- ja mikroelementide sisaldusega leedemullad. Viinamarjaistandused avanevad lõuna, edela või kagu suunas ning suurem osa istandustest asub laugetel nõlvadel ja platoodel.

Tootega seotud üksikasjad

Rauasisaldusega muldadelt saadud veinid on erkpunase värvusega, väga peened ja tugeva eripäraga.

Selliste sortide nagu ‘Traminer roz’, ‘Cabernet Franc’ ja ‘Viognier’ suurepärased tüüpilised omadused osutavad, et piirkonnal on suur potentsiaal.

Iseloomulikke omadusi ja erilisi maitseomadusi võib täheldada sellistel sortidel nagu ‘Cabernet Sauvignon’, ‘Cadarcă’ ja ‘Mustoasă de Măderat’, mis on keskmise kuni suure happesusega, täidlased, iseloomuliku rohumaitsega, vürtside ja metsamarjade varjundiga, laagerdumisel puidunüanssidega, puuviljaaroomidega, kergelt täidlane ja viinapuuõitele (‘Mustoasă de Măderat’) iseloomuliku aroomiga.

Põhjuslik seos

Sügishommikutel Silagiu, Buziaş, Recaş, Herneacova ja Petrovaselo jalamil püsiv udu annab sortidele ‘Sauvignon’, ‘Riesling de Rhin’, ‘Syrah/ Shiraz’ ja ‘Cabernet Franc’ mitmekesise aroomispektri. Sordi ‘Cabernet Franc’ üldhappesus on püsivalt üle 5 g/l, väljendatuna viinhappena.

Recaşi ja Petrovaselo mulla mineraalsus kajastub sortide ‘Riesling de Rhin’ ja ‘Cabernet Sauvignon’ maitses.

Izvini ja Silagiu rauasisaldusega mullad jätavad oma jälje sortidest ‘Novac’, ‘Pinot noir’, ‘Portugais bleu’, ‘Sangiovese’, ‘Cadarcă’ ja ‘Merlot’ valmistatud veinidesse. Rauasisaldusega muldadel kasvanud viinamarjadest valmistatakse erkpunase värvusega peeneid veine, millel on tugev eripära.

Lauged ja päikesepaistelised nõlvad soodustavad suhkrute kogunemist, andes sortidest ‘Cabernet Franc’ ja ‘Traminer roz’ valmistatud veinide alkoholisisalduseks üle 13 mahuprotsendi.

Külmad hommikud augusti lõpus ja septembri algul ning kõrged päevased temperatuurid Silagiu ja Jamu Mare piirkondades põhjustavad flavonoidide kogunemist heledate viinamarjade kestadesse, suhkrute kogunemist (eriti sortide ‘Pinot gris’, ‘Fetească regală’ ja ‘Fetească albă’ puhul) ning terpeenide kogunemist (aromaatsete sortide ‘Tămâioasă românească’, ‘Muscat Ottonel’, ‘Sauvignon’ ja ‘Viognier’ puhul). Sordi ‘Tămâioasa românească’ täiuslik aromaatsus kujuneb suhkrute kogunemise arvelt (kuni 12 mahuprotsenti), tulemuseks on eriti pehmed kuivad veinid, mis on peened ja elegantsed.

9. Olulised lisatingimused (pakendamine, märgistamine, muud nõuded)

Turustustingimused

Õigusraamistik:

liikmesriigi õigusaktid

siseriiklikud õigusaktid

Pakendamine määratletud geograafilises piirkonnas

Märgistamisega seotud lisasätted

Geograafilise tähisega veine „Viile Timişului“ võib turustada üksnes pudelites, sertifitseeritud pakendites (klaaspudelid, kraaniga kilepakend, PET jne, maksimaalse mahuga 60 l).

Link tootespetsifikaadile

http://onvpv.ro/sites/default/files/caiet_sarcini_ig_viile_timisului_modif_cf_cererii_2_nr._1350_16.06.2017_no_track_changes.pdf

(1) ELT L 9, 11.1.2019, lk 2.